निजी प्लॉट से अतिक्रमण हटाने गया नगर निगम का दल लौटा
मराठों का वास में निजी प्लाट से अतिक्रमण हटाने के लिए पहुंचे निगमकर्मियों को वापस लौटना पड़ा। प्लॉट मालिक ने एसपी से शिकायत की। जांच के लिए फाइल एडीएम डॉ. कैलाश बुंदेला ने मंगवाई है।
राजेंद्र नगर निवासी मोहम्मद जाकीर ने बताया मराठों का वास में उनका करीब चार सौ वर्गफीट का प्लॉट है जिसपर मकान बनाने के लिए नगर निगम से अनुमति ली है। मकान बनाने गए तो पड़ोसी वकार पिता रसूल खां ने अपनी जमीन बताई। रजिस्ट्री मांगी तो नजूल की जमीन बताते हुए तहसीलदार को शिकायत कर दी जो जांच में झूठी निकली। अतिक्रमण हटाने की शिकायत करने पर बुधवार को नगर निगम की टीम पुलिसकर्मियों के साथ पहुंची तो वकार, उसकी प|ी शकीला, बेटे बाबू, बेटी जम्मो तथा अन्य लोगों ने विवाद किया। जाकीर ने पुलिस सुरक्षा की मांग करते हुए एसपी से शिकायत की है। सिटी इंजीनियर नागेश वर्मा ने बताया पड़ोसियों ने विरोध किया। अतिक्रमण हटाने की चेतावनी देकर दल लौट आया।
hin_Deva hin_Deva hin_Deva